title: قصبة أݣادير أوفلا
text: قصبة أݣادير أوفلا هي معلمة تاريخية كاينة في مدينة أݣادير كانت فيها المدينة القديمة. و هي لأصل والبداية ديال مدينة أݣادير، جزء كبير منها تخرب بسبب الزلزال ديال 1960 لي ضرب لمدينة.
  
  سميتها 
  سمية قصبة أݣادير المحلية هي أݣادير أوفلا. كلمة "أݣادير" كاتعني بالأمازيغية "حصن" و"أوفلا" كاتعني "الفوق". هذا علاش التسمية كاتشير للحصن الموجود فوق الجبل.
  
  تاريخ 
  تأسست قصبة أݣادير أوفلا عام 1540م على يد السلطان محمد الشيخ السعدي بغرض التحكم في ضرب البرتغاليين اللي إستقروا تحت الجبل عام 1470 م فاش كانو تايقلبو عن طريق للهند، بناو فالساحل قرب عين فونتي حصن، و بناو على سفح الجبل برج آخر باش يحضيوه، الشيئ لي دفع السعديين يبنيو قصبة على قمة نفس الجبل.
  
  كيفاش تبنات القصبة 
  تبنات القصبة بشكل أساسي لأسباب عسكرية باش تحمي لمدينة والمرسة ديالها من الهجومات الأجنبية المحتملة.
  
   عام 1505: وضع القبطان البرتغالي جواو لوبيز دي سيكويرا الأحجار الأولى لبناء القلعة الصغيرة باش يحمي مصدر الماء لحلو.
   عام 1511: هجمات قبايل سوس الهجوم الأول على لبرتغاليين لي ستقرو ف أݣادير.
   في عام 1513: شرا ملك البرتغال مانويل الأول هاد الحصن الصغير و سماه سانتا كروز دي كيب دي جير ("سانتا كروز دو كابو دي أجوير").
   عام 1536: علن السلطان القائم بأمر الله السعدي الحرب على الغزاة تا لنهار ستولى ولدو محمد الشيخ المهدي أخيرا على المدينة.
   عام 1540: رجع محمد الشيخ هو الحاكم، و بنا القصبة و دور عليها الابراج باش تحصنها، و خصص بين 40 و 50 مكحلة للدفاع على المدينة.
  
  حيت القصبة تبنات فوق قمة نفس السفح ديال الجبل، مكناتهم يلقاو موقع استراتيجي لقصف البنايات البرتغالية بالمدفعية عام 1541 وتحرير مدينة أݣادير لمعروفة بسانتاكروز من الإحتلال البرتغالي. تقلصت أهمية الحصن بعد ما جراو على البرتغاليين تا لنهار عاود بناه عبد الله الغالب بالله .
  
  تأثير الزلازل 
  تدمرت القصبة لأول مرة في 1755 بسبب زلزال لشبونة. و المرة الثانية ف زلزال أݣادير 1960.
  
  القصبة قبل ما تتدمر
  
  بلاصتها 
  كاينة القصبة في قمة الجبل في علو ديال 236 مترً تقريبا فوق مستوى سطح البحر في الجهة الشمالية ديال مدينة أݣادير حدا الميناء ديال دابا.
  
  شنو فيها 
  عاون الموقع الاستراتيجي للقصبة على قصف الاحياء دالبرتغال بالمدافع، عام 1541م تحرر الحصن البرتغالي لي سميتو "سانتاكروز" وبالتالي نقصات الاهمية ديال الحصن تا لنهار عاود بناه الغالب بالله السعدي. و كان هاد الحصن قبل الزلزال كايتكون من:
  
   سور ديال برا مزود ب لأبراج و عندو باب مصمم بشكل ملوي بغرض الدفاع
   جامع كبير
   سبيطار
   البنكة والبوسطة
   ديور و زناقي و ساحات صغار
   لملاح، و هو حي خاص بليهود
   أضرحة بحال ضريح سيدي بوجمعة أكناو الخاص بطائفة كناوة وضريح لالة يامنة
  
  القصبة اليوم
  
  لكسايد 
  عام 2019، قرر المخزن ديال أغادير يسد قصبة أݣادير أوفلا على الطوموبيلات و لماطر، حيت المنطقة عرفات بزاف دلكسايد الخطيرة فالرومبوان لي تايدي لقصبة اغادير اوفلا. و خلا غير الطوبيسات والطاكسيات لي عندهم الحق يدخلو ليها.
  
  اصلاح القصبة 
  مشروع اصلاح قصبة أݣادير أوفلا هو مشروع إنطلق عام 2020، وتايهدف باش يصلح و يأهل السوار دالقصبة و يزوقها من الداخل، و يحيد أي حاجة مصايبة بالسيمة، و يوفرو خدمات كثر، و يصلحو الأضرحة و يصايبو واحد التمثال، و يعْلمو الطرقان، لي فالقصبة و لي كاتجيب ليها، عاد باش غايديرو مشاريع سياحية بحال لقهاوي و البيرو ديال الارشاد السياحي، و البازارات، و لمتاحف، و لباركينڭات و غيرها. هاد المشروع هو جزء من برنامج التنمية الحضرية لأݣادير 2020 - 2024 اللي عطى الانطلاقة ديالو الملك محمد السادس.
  
  معرض ديال التصاور
  
  عيون لكلام 
  
  معلمة ف جهة سوس ماسة
  أݣادير
  مقالة ب جودة مابيهاش (تصنيف د إحصائيات لمينحة د 2023)